open-index/open-wikipedia-markdown huggingface dataset:
Haamulintuhaukka

**Haamulintuhaukka** (*Accipiter princeps*) on  haukkojen heimoon kuuluva lintu. Se on kotoperäinen Papua-Uudessa-Guineassa Uuden-Britannian saarella. Lajista tiedetään äärimmäisen vähän.

Haamulintuhaukan tunnusomaisia piirteitä ovat hoikka vartalo, terävät kynnet ja tarkat silmät. Haamulintuhaukan siipien kärkiväli on noin 80cm, joten se on sukulaistaan kanahaukkaa hieman pienempi. Kaikkien lintuhaukkojen naaraat ovat suurempia kuin saman lajin koiraat, eikä haamulintuhaukan uskota poikkeavan tästä säännöstä. Väritykseltään haamulintuhaukat ovat selkäpuolelta liuskeenharmaita ja alta valkoisia. Nuoruuspukuisia haamulintuhaukkoja ei tiettävästi ole havaittu.

Haamulintuhaukasta on kaiken kaikkiaan noin kymmenen havaintoa. Useimmat näistä on 750–1&nbsp;400 metrin korkeudella sijaitsevista metsistä, mutta laji on kerran havaittu vain 200 metrin korkeudella. Sen elinpiiriä ovat subtrooppiset ja trooppiset alueet ja vuoristometsät. Satelliittikuvista on arvioitu, että metsät haamulintuhaukan levinneisyysalueella ovat vähentyneet noin 10% kolmen lintusukupolven aikana. Tällä perustella laji on arvioitu vaarantuneeksi. Koska ei tiedetä millä korkeuksilla sitä on eniten, kenttätutkimukset saattavat johtaa luokituksen uudelleenarviointiin.

Haamulintuhaukka on taitava saalistaja, jonka ravinto koostuu linnuista, nisäkkäistä ja matelijoista. Se on yleensä yksineläjä, mutta pesimäkaudella liikkuu pareittain. Uhat, kuten elinympäristöjen tuhoutuminen ja metsästys, ovat vähentäneet sen populaatiota, ja laji on nyt uhanalainen. Suojelutoimet keskittyvät elinympäristöjen suojelemiseen ja paikallisten yhteisöjen valistamiseen. 

Kansainvälinen luonnonsuojeluliitto arvioi, että luonnossa elää 2&nbsp;500–10&nbsp;000 aikuista haamulintuhaukkaa.

## Lähteet

## Aiheesta muualla
*Birdlife.org  3.6.2012
Itä-Suomen yliopiston luonnontieteiden, metsätieteiden ja tekniikan tiedekunta

**Luonnontieteiden, metsätieteiden ja tekniikan tiedekunta** (aiemmin *luonnontieteiden ja metsätieteiden tiedekunta*) on Itä-Suomen yliopiston tiedekunta, joka tarjoaa luonnontieteen, metsätieteen ja tekniikan koulutusalojen opetusta. Tiedekunta sijaitsee kahdella kampuksella. Toinen näistä on Joensuussa ja toinen Kuopiossa. Tiedekunnassa on kuusi laitosta (fysiikka ja matematiikka, kemia ja kestävät teknologiat, teknillinen fysiikka, tietojenkäsittelytiede, ympäristö- ja biotieteet) ja yksi osasto (metsätiede). Tiedekuntaan kuuluu lisäksi Mekrijärven tutkimusasema sekä SIB&nbsp;Labs&nbsp;-infrastruktuuriyksikkö.

Tekniikan tutkimus ja koulutus käynnistyi syksyllä 2023.

## Opetettavat aineet
Pääaineista Kuopiossa opetettavia ovat
*teknillinen fysiikka
*ympäristötiede

Pääaineista Joensuussa opetettavia ovat
*biologia
*fotoniikka
*fysiikka
*kemia
*matematiikka
*metsätiede
*kestävät teknologiat
Joensuun kampuksella tarjotaan myös matematiikan ja luonnontieteiden opettajankoulutusta, johon on myös suoravalinnat.

Molemmilla kampuksilla opetettava pääaine on tietojenkäsittelytiede.

Kuopion kampuksella on mahdollisuus suorittaa ammatillisena jatkokoulutuksena sairaalafyysikon erikoistumiskoulutus. Lisäksi tiedekunta on mukana yhteensä 18:ssa eri tutkijakoulussa, joista kuusi on Itä-Suomen yliopiston koordinoimia. Loppuja koordinoidaan jostakin muusta suomalaisesta yliopistosta.

Lisäksi tiedekunta on mukana 11:ssä eri kansainvälisessä maisteriohjelmassa.

## Tutkimus

Tiedekunnassa tehdään luonnontieteellistä perustutkimusta. Tutkimuksen erityisiä painopistealueita ovat fotoniikka, lääketieteellinen ja laskennallinen fysiikka, ilmastonmuutos, metsäekosysteemi ja bioenergia, luonnon eliöyhteisöihin ja ihmisen terveyteen kohdistuva ympäristöstressi, metsänarviointi ja metsäsuunnittelu, yhteiskuntatieteellinen ympäristötutkimus sekä uudet materiaalit. Tiedekunnassa työskentelee kaksi akatemiaprofessoria ja tiedekunta on mukana neljässä huippututkimusyksiköissä, jotka ovat kansallisia tai pohjoismaisia.

## Lähteet
T-luokitus

**T-luokitus** on Suomen puolustusvoimien vuonna 2008 käyttöön ottama luokitus. Luokituksen saanut henkilö on vapautettu asevelvollisuudesta muiden kuin terveydellisten syiden vuoksi eikä voi suorittaa varusmiespalvelusta.

T-luokka eroaa muista palveluskelpoisuusluokista siten, ettei se perustu lääkärin diagnoosiin eikä edes terveydellisiin syihin. Jokainen T-luokituksen saava arvioidaan erikseen. T-luokituksen antaa joko kutsuntalautakunta tai se puolustusvoimien aluetoimisto, jonka piiriin asevelvollinen kuuluu. Päätös tehdään poliisin tai oikeusviranomaisten tietojärjestelmien tietojen pohjalta. T-luokituksen saaneella on oikeus hakea päätökseen muutosta sen tehneeltä kutsuntaviranomaiselta.

Syynä asevelvollisen määräämiseen T-luokkaan on yleensä tuomio vakavasta rikoksesta, kuten pahoinpitelystä, ampuma-aserikoksesta, vapaudenriistosta, törkeästä ryöstöstä, lähestymiskiellon rikkomisesta tai vakavasta henkeen tai terveyteen kohdistuvasta rikoksesta. Muun muassa koulu-uhkausten tekijät ja henkilöt, joiden aselupa on peruutettu, joutuvat T-luokkaan. Yksittäinen rikos johtaa T-luokitukseen varsin harvoin. Tiedot T-luokkaan määrättyjen lukumääristä eivät ole julkisia. Puolustusvoimat saa ilmoittaa T-luokituksesta ainoastaan poliisiviranomaisille ja heillekin vain silloin kun kysymys on aselupa-asiasta.

T-luokitus annetaan yleensä ennen varusmiespalvelusta, mutta se voidaan määrätä myös palveluksen aikana, jos varusmies syyllistyy vakavaan rikokseen lomalla tai palveluspaikalla. Kyseessä voi tällöin olla esimerkiksi palvelustovereihin toistuvasti kohdistuva väkivalta tai vakava toisen henkeen tai terveyteen kohdistuva uhkailu, jonka taustalla eivät ole mielenterveydelliset seikat.

T-luokituksen saaneet ohjataan muiden varusmiespalveluksensa keskeyttäneiden tavoin etsivän nuorisotyön piiriin. Puolustusvoimilla on vuodesta 2011 lähtien ollut velvollisuus ilmoittaa etsivälle nuorisotyölle niiden henkilöiden yhteystiedot, jotka ovat keskeyttäneet palveluksensa ja tarvitsevat erityistä tukea.

## Lähteet

## Aiheesta muualla
* Puolustusvoimat luokitellut noin 50 nuorta vaaralliseksi – Ilta-Sanomat
* Ruotuväki: ”Vaarallisia alokkaita” tuplasti – Uusi Suomi
* T-luokalla taataan turvallisuus – Keskisuomalainen
* Entistä useamman asepalvelus evätään vaarallisuussyistä – T-luokituksen saaneiden määrä tuplaantui – Taloussanomat
* T-luokiteltujen asevelvollisten määrä kasvaa – Satakunnan Kansa
Luettelo EBBA-palkinnon saaneista

**Luetteloon EBBA-palkinnon saaneista** on koottu kaikki muusikot, joille on myönnetty European Border Breakers Awards -palkinto.

## EBBA-voittajat 2012

Yleisöpalkinto: Selah Sue

## EBBA-voittajat 2011

Yleisöpalkinto: The Baseballs

## EBBA-voittajat 2010

Yleisöpalkinto: Milow

## EBBA-voittajat 2009

## EBBA-voittajat 2008

## EBBA-voittajat 2007

## EBBA-voittajat 2006

## EBBA-voittajat 2005

## EBBA-voittajat 2004
Butch ja Kid – auringonlaskun ratsastajat

**Butch ja Kid – auringonlaskun ratsastajat** (*Butch Cassidy and the Sundance Kid*) on George Roy Hillin ohjaama yhdysvaltalainen lännenelokuva, joka sai ensi-iltansa vuonna 1969.

Elokuvassa auringonpaisteessa esitetystä kappaleesta ”Raindrops Keep Fallin’ on My Head” tuli suosittu.

## Näyttelijät

## Arviot

Elokuva valittiin vuonna 2003 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

Kriitikko Arto Pajukallion mukaan elokuva nojaa pääasiassa tilannekomediaan. Hän on myös sitä mieltä, että sen Yhdysvalloissa nauttima suosio kertoo kulttuurien erilaisuudesta ja sikäläisestä lännenromantiikan nostalgiasta.

## Palkinnot

Elokuva toi musiikistaan Golden Globen Burt Bacharachille. Se sai myös useita Oscareita ja Bafta-palkintoja.
;Oscarit
* Paras elokuvamusiikki: Burt Bacharach
* Paras laulu: Hal David (”Raindrops Keep Fallin’ on My Head”)
* Paras kuvaus: Conrad Hall
* Paras alkuperäiskäsikirjoitus: William Goldman

## Lähteet

## Aiheesta muualla
* 
*
Savolanniemi

**Savolanniemi** on yksi Kuopion Saaristokaupunkiin kuuluvista kaupunginosista.

## Sijainti ja palvelut
Savolanniemi sijaitsee Kuopion Saaristokaupungissa, noin 15-30 minuutin matkan päässä kaupungin keskustasta. Savolanniemen voi rajata karkeasti alueeksi Pirtinkaaresta etelään. Savolanniemen alueella ei ole palveluja, lähin kauppa (K-Market) sijaitsee noin 15 minuutin kävelymatkan päässä Savolanniemen keskiosista.

## Asutusalueet
Savolanniemen alkupäässä ei ole asutusta, kaupunki-infra on kuitenkin jo rakennettu. Asutus onkin keskittynyt keskiosiin, jossa sijaitsee lähes kaikki asutus.
(Vanhentunut tieto)

## Tulevaisuus
Savolanniemi on suunniteltu rakennettavaksi loppuun viimeisenä Saaristokaupungin kolmesta muusta niemestä (Pirttiniemi, Lehtoniemi ja Rautaniemi)

### Silta Rautaniemeen
Savolanniemen päästä on suunniteltu Pölläkänlahden ylittävää siltaa Rautaniemeen ja rakennustöiden arvioidaan valmistuvan syksyllä 2013 

## Lähteet

## Aiheesta muualla
*http://www.saaristokaupunki.fi
Mauritshuis

**Mauritshuis** on taidemuseo Haagissa Alankomaissa. Barokkirakennus oli aiemmin kreivi Johan Mauritsin asunto. Nykyisin siinä on taidemuseo, jolla on laaja taidekokoelma, johon kuuluu muun muassa hollantilaisten maalarien, kuten Johannes Vermeerin, Rembrandt van Rijnin, Jan Steenin, Paulus Potterin ja Frans Halsin, sekä saksalaisen Hans Holbein nuoremman maalauksia. Kokoelmissa on nykyisin lähes 800 maalausta.

Mauritshuis rakennettiin vuosina 1636–1641 Jacob van Campenin ja Pieter Postin suunnittelemana. Kaksikerroksisessa symmetrisessä rakennuksessa oli neljä asuntoa ja aula. Kussakin asunnossa oli etuhuone, suurempi ja pienempi huone sekä vaatehuone. Rakennuksessa oli alun perin myös kupoli, joka – samoin kuin suuri osa rakennuksen sisätiloista – tuhoutui tulipalossa vuonna 1704. Rakennuksen restaurointi aloitettiin neljä vuotta myöhemmin.

Valtio osti Mauritshuisin vuonna 1820 taidekokoelmiaan varten. Museo avattiin kaksi vuotta myöhemmin, jolloin esillä oli kuninkaallinen maalauskokoelma ja kuriositeettikokoelma. Museo oli valtion alaisuudessa, kunnes vuonna 1995 perustettiin säätiö ja museo yksityistettiin. Rakennus on yhä valtion omaisuutta, mutta säätiö vuokraa sitä.

## Teoksia kokoelmissa

Tiedosto:Vermeer-view-of-delft.jpg|Johannes Vermeer, *[[Näkymä Delftistä]]*, 1660/1661.
Tiedosto:Frans Hals - Lachende jongen.jpg|Frans Hals*Naurava poika*, 1625.
Tiedosto:Rembrandt - The Anatomy Lesson of Dr. Nicolaes Tulp.jpg|Rembrandt van Rijn*[[Tohtori Tulpin anatomianluento]]* 1632.
Tiedosto:Paulus Potter - De Stier.jpg|Paulus Potter*Härkä*, 1647.
Tiedosto:Girl with a Pearl Earring.jpg|Johannes Vermeer*[[Turbaanipäinen tyttö]]*, 1665.


## Katso myös
*Rijksmuseum, Amsterdam

## Aiheesta muualla

*Mauritshuisin verkkosivut
Shirakawa (Gifun kylä)

**Shirakawa** on kylä Japanissa. Siellä on 1&nbsp;734 asukasta, ja se kuuluu yhdessä Gokayaman kanssa Unescon maailmanperintöluetteloon. Kylän pinta-ala on 356,55 neliökilometriä, ja siitä noin 96 prosenttia on vuoristoa tai metsää. Vain 0,4 prosenttia kylän alasta on viljeltyä.

## Lähteet

## Aiheesta muualla

* Shirakawan kotisivut
Ruokokiilakki

**Ruokokiilakki** eli **ruokohämähäkki** tai **pykäläristihämähäkki** (*Larinioides cornutus*) on verkkoja kutova suhteellisen kookas hämähäkkilaji, jota tavataan holarktisella alueella. Naaraat kasvavat 6–14&nbsp;mm:n (ruumiin pituus ilman jalkoja) kokoisiksi, kun taas koiraat jäävät hieman pienemmiksi, n. 5–9&nbsp;mm:n mittaisiksi. Jalat mukaan lukien pituudeksi voi tulla jopa 35&nbsp;mm.

Ruokokiilakkeja tapaa normaalisti kosteilla, rehevillä alueilla, etenkin veden läheisyydessä. Hämähäkki kutoo verkkonsa ruovikkoon, ja rakentaa sen uudelleen joka ilta. Päivisin ruokokiilakki on piiloutuneena alapuolelta avautuvassa seititetyssä pesässään, joka on naamioitu ulkopuolelta kasvi- tai eläinperäisellä materiaalilla.

Paritteluaikoina keväällä ja syksyllä koiras elää yhdessä naaraan kanssa, mutta muuten hämähäkit ovat yksineläjiä. Naaras tuottaa kolmesta viiteen munasäkkiä kesällä.

## Lähteet
Ergosfääri

**Ergosfääri** on pyörivää mustaa aukkoa ja sen tapahtumahorisonttia ympäröivä alue. Sen sisältä on teoreettisesti mahdollista kerätä mustan aukon energiaa. Ergosfääri on ellipsin muotoinen ja on navoiltaan aivan kiinni tapahtumahorisontissa. Ergosfääri on mustan aukon "stationäärisyysraja", sillä sen sisäpuolella aika-avaruus virtaa valonnopeudella, jolloin yksikään hiukkanen ei voi pysyä levossa, vaikka olisikin tapahtumahorisontin ulkopuolella.

Koska ergosfääri on mustan aukon tapahtumahorisontin ulkopuolella, sen alueella on edelleen mahdollista paeta mustan aukon vaikutusalueelta. Kappale voi saada ergosfäärissä energiaa mustan aukon pyörimäliikkeestä ja paeta sen avulla mukanaan pieni osa mustan aukon energiaa. Energiaa ergosfääristä voisi kerätä tällä tavoin 29 prosenttia mustan aukon energiasta, sillä silloin musta aukko ei enää kykenisi pyörimisliikkeeseen ja menettäisi ergosfäärinsä.

## Katso myös
*Tapahtumahorisontti

## Lähteet
Universitaten metroasema

**Universitate** on lokakuussa 1987 avattu Bukarestin metron linjan 2 asema. Se sijaitsee Piața Universității -aukiolla (”Yliopiston aukio”), Sektori 1:n alueella, Bukarestissa, Romanian pääkaupungissa.

Universitaten edeltävä asema Berceniin päin mentäessä on Piața Unirii ja Piperaan päin mentäessä puolestaan Piața Romană.

## Lähteet

## Aiheesta muualla
*Kuva metroaseman sisäänkäynnistä
Sofia Haajanen

**Sofia Haajanen** (s. 15. tammikuuta 1987) on suomalainen suunnistaja ja viestin EM-mitalisti. Hän edustaa oululaista SK Pohjantähteä.

## Saavutukset
Haajanen saavutti nuorten MM-kilpailuissa 2006 pronssia viestissä. Henkilökohtaisilla matkoilla hän sijoittui tuolloin parhaimmillaan yhdeksänneksi keskimatkalla. Aikuisten arvokilpailuissa hän esiintyi ensimmäisen kerran vuoden 2010 EM-kilpailuissa, joissa hän sijoittui keskimatkalla 28:nneksi. Vuonna 2012 hän saavutti yhdessä Merja Rantasen ja Minna Kaupin kanssa viestin hopeaa Falunin EM-kilpailuissa. Keskimatkalla hän sijoittui kymmenenneksi ja pitkällä matkalla 13:nneksi. Lausannen MM-kilpailuissa hän osallistui vain sprinttiin, jolla hän sijoittui 33:nneksi.

Vuonna 2014 Haajanen oli Palmelan EM-kilpailuissa seitsemäs viestissä, kymmenes pitkällä matkalla ja 21:s keskimatkalla. Saman vuoden MM-kilpailuissa Trentinossa hän sijoittui viestissä viidenneksi ja pitkällä matkalla yhdeksänneksi. Vuoden 2015 MM-kilpailuissa Invernessissä hänen suorituksensa pitkällä matkalla päättyi hylkäykseen. Vuonna 2016 Jeseníkin EM-kilpailuissa Haajanen sijoittui viestissä kuudenneksi, pitkällä matkalla kymmenenneksi, keskimatkalla 18:nneksi ja sprintissä 40:nneksi. Saman vuoden MM-kilpailuissa Strömstadissa hän oli pitkän matkan lopputuloksissa 16:s. EM-kilpailuissa 2018 Haajanen sijoittui viestissä seitsemänneksi, keskimatkalla kymmenenneksi ja pitkällä matkalla 11:nneksi. Riian MM-kilpailuissa 2018 hän suunnisti ensimmäisen osuuden viestissä, jossa Suomi sijoittui viidenneksi, sekä oli pitkällä matkalla parhaana suomalaisena kolmastoista. Neuchâtelin EM-kilpailuissa 2021 Haajanen oli sprintissä 78:s ja pudotussprintin karsinnassa alkuerässään 17:s. 

Haajanen on voittanut viestin Suomen-mestaruuden vuosina 2010, 2014 ja 2018 sekä sprintin Suomen-mestaruuden vuonna 2015. Kainuun rastiviikon D21E-sarjan hän on voittanut vuosina 2008 ja 2019.

## Lähteet
* Profiili Suomen Suunnistusliiton sivustolla
* Profiili runners.worldofo.com 
* 

### Viitteet
Tykinkuulameduusa

**Tykinkuulameduusa** (*Stomolophus meleagris*) on Amerikan rannikolla elävä meduusalaji. Sen levinneisyys ulottuu Pohjois-Amerikan rannikolta Brasiliaan asti.

Tykinkuulameduusa kuuluu juurimeduusoiden lahkoon (*Rhizostomeae*), jonka lajeilla ei ole muista meduusoista poiketen ollenkaan pyyntilonkeroita. Niiden suun ympärillä olevat suuliuskat ovat muuntuneet siivilämäiseksi rakenteeksi.

## Lähteet
Katinkulta

**Katinkulta** voi tarkoittaa seuraavia asioita:
*biotiitti, silikaattimineraali jota esiintyy mm. graniitissa
*rikkikiisu, yleinen sulfidimineraali
*Holiday Club Katinkulta, lomakeskus Vuokatissa Sotkamossa
Why? (Geir Rönningin kappale)

**Why?** on Geir Rönningin esittämä kappale, joka edusti Suomea Euroviisuissa 2005 Ukrainan pääkaupungissa Kiovassa. Esitys jäi semifinaalissa sijalle 18 eikä päässyt finaaliin.

Suomen euroviisukarsintoihin 2005 osallistuessaan norjalaissyntyinen Rönning oli asunut Suomessa vuosia ja osallistunut karsintoihin jo kaksi kertaa aeimminkin. ”Why?” edusti tyyliltään angloamerikkalaista popmusiikkia ja Rönning oli norjalaisena helppo hyväksyä suomalaiskappaleen esittäjäksi. Silti esimerkiksi Iltalehti pyrki herättelemään yleisön mielipahaa nostamalla kanteensa otsikon ”Viisuvoittaja ei osaa suomea” ja haastattelemalla jutussa Suomalaisuuden liiton puheenjohtajaa suomen kielen tärkeydestä.

Kappale kertoo Beslanin koulukaappauksesta.

## Lähteet
Larinioides

**Larinioides** on ristihämähäkkien heimoon kuuluva hämähäkkisuku, johon kuuluu seitsemän lajia.

## Lajit
* *[[Larinioides chabarovi]]* (Bakhvalov, 1981) (Venäjä)
* ruokokiilakki *Larinioides cornutus* (Clerck, 1757) (Holarktinen)
* puistokiilakki *Larinioides ixobolus* (Thorell, 1873) (Palearktinen)
* *Larinioides jalimovi* (Bakhvalov, 1981) (Venäjä ja Korea)
* kaunokiilakki *Larinioides patagiatus* (Clerck, 1757) (Holarktinen)
** *Larinioides patagiatus islandicola* (Strand, 1906) (Islanti)
* siltakiilakki *Larinioides sclopetarius* (Clerck, 1757) (Holarktinen)
* *[[Larinioides suspicax]]* (O. Pickard-Cambridge, 1876) (Euroopasta Keski-Aasiaan)

## Lähteet

## Aiheesta muualla
*Suomen Lajitietokeskus: ''Larinioides''
*ITIS: ''Larinioides''
Porter Robinson

**Porter Robinson** (s. 15. heinäkuuta 1992 Chapel Hill, Pohjois-Carolina, Yhdysvallat) on yhdysvaltalainen elektronisen tanssimusiikin tuottaja ja DJ. Hän tuottaa pääasiassa electro house -genreä. Ennen vuotta 2010 hän toimi taiteilijanimellä **Ekowraith**.

## Diskografia
### Studioalbumit

### EP -levyt

## Esiintymiset Suomessa
* 30. huhtikuuta 2012 – Renegade Festival 2012, Helsinki
* 16. elokuuta 2013 – Weekend Festival 2013, Helsinki

## Aiheesta muualla
* Kotisivut
Wiberg

**Wiberg** on seuraavien henkilöiden sukunimi:

* Bror Wiberg (1890–1935), suomalainen jalkapalloilija
* Martin Wiberg (1826–1905), ruotsalainen keksijä
* Matti Wiberg (s. 1954), suomalainen politiikan tutkija
* Per Wiberg (s. 1968), ruotsalainen kosketinsoittaja
* Pernilla Wiberg (s. 1970), ruotsalainen alppihiihtäjä
* Runo Wiberg (1895–1979), suomalainen eversti ja rykmentin komentaja
* Stub Wiberg (1875–1929), norjalainen näyttelijä
Förster

**Förster** tai **Foerster** on muun muassa seuraavien henkilöiden sukunimi:

* August Förster, samannimisen saksalaisen pianotehtaan perustaja
* August Förster (1828–1889), saksalainen näyttelijä ja teatterinjohtaja
* Bernd Förster (s. 1956), saksalainen jalkapalloilija
* Emanuel Aloys Förster (1748–1823), itävaltalainen säveltäjä, musiikkiteoreetikko ja musiikinopettaja
* Friedrich Wilhelm Foerster (1869–1966), saksalainen kasvatustieteilijä
* Jennifer Foerster, yhdysvaltalainen runoilija
* Josef Bohuslav Foerster (1859–1951), tšekkiläinen säveltäjä
* Karlheinz Förster (s. 1958), saksalainen jalkapalloilija
* Ludwig Förster (1797–1863), itävaltalainen arkkitehti
* Otfrid Foerster (1873–1941), saksalainen neurologi ja professori
* Robert Förster (s. 1978), saksalainen maantiepyöräilijä
* Theodor Förster (1910–1974), saksalainen fysikaalinen kemisti.
Louis Leakey

**Louis Seymour Bazett Leakey** (**L. S. B. Leakey**) (7. elokuuta 1903 Kabete, Brittiläinen Itä-Afrikka – 1. lokakuuta 1972, Lontoo) oli kenialainen arkeologi ja luonnontieteilijä. Hänen työnsä ihmisen evoluution tutkijana on merkittävää, ja hän kuuluu Raymond Dartin ja Robert Broomin rinnalla kolmen merkittävimmän alan uranuurtajatutkijan joukkoon.

Leakeyn isä toimi lähetyssaarnaajana Keniassa. Leakey kävi koulun Britanniassa Weymouthissa ja jatkoi opintoja Cambridgen yliopiston St John’s Collegessa. Loukkaannuttuaan rugbyssa hän lähti toipilaana ollessaan British Museumin järjestämälle tutkimusretkelle etsimään dinosaurusten luurankoja. Retken seurauksena hän päätti ryhtyä fossiilien etsijäksi ja valmistui sittemmin antropologiksi.

Vuonna 1926 Leakey ryhtyi valmistelemaan tutkimusretkeä Afrikkaan tarkoituksena etsiä ihmisen kantamuotoa. Tutkijapiireissä ajatusta pidettiin hulluna, sillä ihmisen alkukoti oli tuolloisen käsityksen mukaan Eurooppa. Hän työskenteli Nairobin kansallismuseon hyväksi 30 vuotta, ja sen työn ohella keskeinen tutkimuspaikka oli Olduvain rotko, jossa hän vaimonsa Mary Leakeyn ja myöhemmin poikiensa kanssa teki hidasta tutkimustyötä. Hän nimesi yhden löydön nimelle *[[Homo habilis]]*.

Hänen työtään on jatkanut hänen pojistaan Richard Leakey.

Leakey tuki Birutė Galdikasin työtä orankien, Jane Goodallin työtä simpanssien ja Dian Fosseyn työtä gorilloiden parissa.	

## Lähteet
Forster

**Forster** on muun muassa seuraavien henkilöiden sukunimi:

* Albert Maria Forster (1902–1952), saksalainen poliitikko ja Gauleiter
* E. M. Forster (1879–1970), englantilainen kirjailija
* Fraser Forster (s. 1988), englantilainen jalkapallomaalivahti
* Georg Forster (1754–1794), saksalainen luonnontieteilijä, matkakirjailija ja vallankumouksellinen
* Heinz Forster, sveitsiläinen karateka
* Johann Reinhold Forster (1729–1798), saksalainen luonnon- ja lintutieteilijä
* Marc Forster (s. 1969), saksalainen elokuvaohjaaja
* Robert Forster (1941–2019), yhdysvaltalainen näyttelijä.

## Katso myös
* Förster
* John Vorster
Baltian puolustuskorkeakoulu

**Baltic Defence College**, epävir. *Baltian puolustuskorkeakoulu*, (BALTDEFCOL tai BDCOL) on Baltian maiden sotilas- ja siviilijohtajien koulutusta antava englanninkielinen sotakorkeakoulu Viron Tartossa. Se kouluttaa upseereja lähinnä Baltian maista Virosta, Latviasta ja Liettuasta, mutta opiskelijoita on myös muista Euroopan maista kuten Ukrainasta ja Romaniasta. Korkeakoulu perustettiin jo ennen Baltian maiden Nato-jäsenyyttä. 

Perustamissopimuksen allekirjoittivat 1998 Baltian maat Viro, Latvia ja Liettua yhteisiin tarpeisiinsa, ja se aloitti toimintansa vuonna 1999. Puolustuskorkeakoulun yhtenä tavoitteena on myös jakaa sotilastietoa ja -taitoa osallistuvien maiden kesken.

Koulu sijaitsee Riia tänav 12:ssa rakennuksen oikeanpuoleisessa siivessä. Keskeiset opetustilat ovat Björn von Sydow Hall, joka on nimetty Ruotsin puolustusministerin Björn von Sydow mukaan, ja Admiral Cowan Hall, nimetty brittiläisen R. Adm. Sir Walter Cowanin mukaan, joka oli Viron ja Latvian apuna niiden itsenäisyyssodissa 1919—1920. Kolmas opetussali on  Baltic Way Room, joka on saanut nimensä Baltian maita yhdistävän Baltian tien mukaan.

## Opetushenkilöstö ja tuki
Opetushenkilöstöä korkeakoulussa on Saksasta, Ranskasta, Skandinavian maista, Sveitsistä ja Yhdysvalloista. Projektia tukevat useat länsimaat ja *Baltic Sea Security Assitance Group* (BALTSEA). Ruotsilla on johtava asema projektin tukemisessa.

## Kurssit
Puolustuskorkeakoulu tarjoaa kolme erilaista kurssia. Pääpaino on JCGSC-kurssilla, joka antaa yleisesikuntaupseerikoulutuksen. Vuodesta 2004 lähtien on tarjottu HCSC-kurssia, joka on Nato-akkreditoitu OF-4/5-tason upseerikoulutus. Korkeakoulussa on myös mahdollista opiskella virkamiehille tarkoitettua turvallisuuteen ja maanpuolustukseen perehdyttävää kurssia (CSC). Opiskelijoiksi hyväksytään henkilöitä EU- ja Nato-maista sekä Nato-rauhankumppanuusmaista.

**Joint Command and General Staff Course* (JCGSC)
**Higher Command Studies Course* (HCSC)
**Civil Servants Course* (CSC)

## Komentajat
Baltian puolustuskorkeakoulun ensimmäinen komentaja oli tanskalainen prikaatikenraali Michael Hesselholt Clemmesen, joka jäi eläkkeelle vuonna 2004. Siitä lähtien komentaja on vuorotellen kustakin Baltian maasta.

* 2004–2007 prikaatikenraali Algis Vaičeliūnas (Liettua);
* 2007–2010 prikaatikenraali Gundars Ābols (Latvia);
* 2010–2012 prikaatikenraali Meelis Kiili (Viro);
* 2012–2016 kenraalimajuri Vitalijus Vaikšnoras (Liettua);
* 2016–2020 kenraalimajuri Andis Dilāns (Latvia);
* 2020– prikaatikenraali Ilmar Tamm (Viro)

## Lähteet

## Aiheesta muualla
*Baltian puolustuskorkeakoulun viralliset sivut 
*Puolustuskorkeakoulu Viron puolustusministeriön sivuilla
Inès de La Fressange

**Inès Marie Lætitia Églantine Isabelle de Seignard de La Fressange** (s. 11. elokuuta 1957 Gassin, Ranska) on malli, aristokraatti sekä muoti- ja hajuvesisuunnittelija. Hänet on nimetty myös yhdeksi maailman parhaiten pukeutuvista naisista vuonna 1998.

## Elämä
De La Fressange syntyi ranskalaisen pörssivälittäjän André de Seignard, Marquis de La Fressange (s. 1932) ja argentiinalaisen mallin Cecilia Sánchez Cirezin perheeseen. Hänen isoäitinsä Suzanne Lazard (Marquise de La Fressange, Madame Louis Jacquinot, Madame Maurice Petsche) oli Lazardin investointipankkisuvun perijätär.

1980-luvulla, 180 cm pitkä ja 50 kiloa painanut, de La Fressange oli ensimmäinen malli, joka solmi yksinomaisen mallisopimuksen Chanel-muotitalon kanssa. Hänestä tuli myös merkin suunnittelijan Karl Lagerfeldin muusa. Vuosikymmenen lopulla Lagerfeld ja de La Fressange kuitenkin riitaantuivat, minkä seurauksena de La Fressange jätti Chanelin. Todennäköisesti riita johtui de La Fressangen annettua kasvonsa Ranskan tasavallan symbolin, Mariannen, patsaalle. Tähän Lagerfeld totesi, että Marianne edustaa "kaikkea mikä on tylsää, keskiluokkaista ja maalaista" ja ettei hän aio vaatettaa historiallisia monumentteja.

Kesäkuussa 1990 de La Fressange meni naimisiin italialaisen rautatieyhtiöpomon Luigi d'Urson kanssa, joka kuoli vuonna 2006. He saivat kaksi tytärtä (s. 1994 ja 1999).

Vuoden 2009 jälkeen de La Fressange on nähty mallina yhä harvemmin. Sen sijaan hän on omistautunut vaatekauppaketjulleen, sekä työskennellyt niin suunnittelijana kuin myös konsulttina Jean-Paul Gaultierille. Hän käveli myös 51-vuotiaana Gaultierin kevät/kesä 2009 haute couture -malliston näytöksessä Pariisin muotiviikoilla. De La Fressange palasi myös jälleen kerran Chanelin catwalkille vuoden 2011 kevät/kesä -muotinäytöksessä.

## Lähteet
Araneoidea

**Araneoidea** on Araneomorphae-hämähäkkeihin kuuluva yläheimo, joka koostuu kahdeksansilmäisiä lajeja sisältävistä 15 heimosta. Muun muassa ristihämähäkit (Araneidae) kuuluvat Araneoidea-yläheimoon, ja kaiken kaikkiaan tämän alle lukeutuu 11 155 lajia.

* Anapidae
* Araneidae
* Cyatholipidae
* Linyphiidae
* Mysmenidae
* Nephilidae
* Nesticidae
* Pimoidae
* Sinopimoidae
* Symphytognathidae
* Synaphridae
* Synotaxidae
* Tetragnathidae
* Theridiidae
* Theridiosomatidae

## Lähteet
Tuotekaasu

**Tuotekaasu** (generaattorikaasu) tarkoittaa kiinteästä polttoaineesta kaasunkehittimessä, suuremmassa mittakaavassa kaasutuslaitoksessa, termisen kaasutusprosessin tuloksena ja kaasutusaineen vaikutuksesta muodostuvaa kaasua. Tuotekaasua käytetään moottoripolttoaineena tai sähkön ja lämmön tuotantoon. Tuotekaasu sisältää eri pitoisuuksina esimerkiksi typpeä, vetyä, hiilimonoksidia, hiilidioksidia ja metaania. Kaasutusaineina toimivat ilma, happi, vesihöyry tai niiden sekoitukset. Tuotekaasun lämpöarvoon vaikuttaa hiilivetyjen pitoisuus polttoaineessa sekä käytetyt kaasutusaineet. Tuotekaasuksi saatetaan käsittää vasta laitteille ja/tai ympäristölle haitallisista aineista puhdistettu *polttokaasu*. Tuotekaasua voidaan nimittää kaasutuksen polttoaineen mukaan esimerkiksi puu- tai hiilikaasuksi. 
## Lähteet
* 
* 
* 

### Viitteet
Tanssi peppu pieneksi

**Tanssi peppu pieneksi** on suomalainen versio yhdysvaltalaisesta *[[Dance Your Ass Off]]* -ohjelmaformaatista. Ohjelmaa esitettiin Fox-kanavalla 18. syyskuuta 2012 alkaen. Ohjelman juontajana toimii Lola Wallinkoski ja tuomareina Anu Saagim, Osku Heiskanen ja Niko Nousiainen. Ohjelmassa yhdeksän kilpailijaa kilpailevat tanssissa sekä viikoittaisissa punnituksissa.

## Kilpailijat

## Lähteet
Tupsumuntjakki

**Tupsumuntjakki** eli **tupsuhirvi** (*Elaphodus cephalophus*)on pienikokoinen aasialainen jalokauriiden alaheimoon kuuluva hirvieläinlaji, joka on ***Elaphodus***-suvun ainoa laji. Tupsumuntjakki jaetaan neljään alalajiin.

## Ulkonäkö
Tupsumuntjakki on melko pienikokoinen hirvieläin. Sen pituus on enimmillään 160 senttimetriä, josta hännän osuus on 7–15&nbsp;cm. Säkäkorkeus on 70 senttimetriä ja paino 17–50 kiloa. Tupsumuntjakin karvapeite on selkään asti tummanharmaa tai suklaanruskea. Karva on karkeaa ja antaa eläimelle hieman takkuisen ulkonäön. Pää ja kaula ovat harmaat, mutta huulet, korvat ja hännän alapuoli ovat lähes täysin valkoiset. Hännän valkoisen alaosan voi nähdä tupsuhirven ollessa liikkeessä, sillä eläin liikkuu häntä pystyssä. Lajilla on pienet sarvet, jotka kuitenkin jäävät mustanruskean, noin 17-senttisen karvatupsun alle.
Tupsumuntjakilla on kaksi vampyyrimaista kulmahammasta, jotka ovat samantyyppiset kuin esimerkiksi kauan sitten sukupuuttoon kuolleilla sapelihammasoravalla ja sapelihammaskissalla.

## Levinneisyys ja elinympäristö
Tupsumuntjakkia tavataan Kiinan eteläosassa ja Myanmarin koillisosassa, paikoitellen myös Itä-Tiibetissä. Lajilla arvellaan olevan 300&nbsp;000–500&nbsp;000 yksilöä, ja sen uhanalaisuusluokitus on silmälläpidettävä. Kannan tilasta ja uhkatekijöistä tiedetään nykyisellään hyvin vähän, mutta lukumäärän arvellaan olevan pienenemässä. Laji on vuoristometsien asukas, ja se elää matalimmillaan 300 ja korkeimmillaan 4&nbsp;750 metrissä. Afganistanista lajin luultiin jo hävinneen, kunnes vuonna 2014 siellä havaittiin vuosikymmenten tauon jälkeen muutamia yksilöitä.

## Käyttäytyminen
Tupsumuntjakki on hämäräeläin, ja se on aktiivisimmallaan aamunkoitteessa ja iltahämärällä, mistä johtuen sitä näkee harvoin. Tupsuhirvi kulkee kiima-aikaan lukuun ottamatta yksin tai pienissä ryhmissä.

Tupsumuntjakki syö ruohoa, ituja ja joskus pieniä haaskoja. Tupsumuntjakin sanotaan oleilevan aina veden lähellä. Sen tärkeimmät luontaiset saalistajat ovat leopardi ja vuorisusi.

Tupsumuntjakki saavuttaa sukukypsyyden 9–12 kuukauden iässä. Tupsumuntjakit parittelevat myöhään syksystä tai alkutalvella. Naaras on tiineenä 180–210 päivää ja synnyttää touko-heinäkuussa yhden vasan, joskus kaksikin.

## Etymologia
Tupsumuntjakilla on otsassa mustanruskea karvatupsu, joka peittää sen pienet sarvet. Tästä tulee myös lajin englanninkielinen nimi *Tufted deer* ja suomenkielinen nimitys tupsuhirvi. Tieteellinen nimi *Elaphodus cephalophus* tulee kreikan kielen sanoista *Elaphos* (hirvi), *odous* (hammas), *Kephale* (pää) ja *lophos* (harja).

## Lähteet
Werner Polón

**Karl Werner Polón** (26. helmikuuta 1863 Hollola – 23. tammikuuta 1906 Helsinki) oli suomalainen arkkitehti.

Polón valmistui arkkitehdiksi Suomen polyteknillisestä opistosta 1884. Lisäksi hän opiskeli vuosina 1891–1892 Hannoverin teknillisessä korkeakoulussa. Polón toimi arkkitehtina yleisten rakennusten ylihallituksessa vuodesta 1886 alkaen.

Polón on suunnitellut muun muassa Raahen seminaarin vuonna 1899 valmistuneet rakennukset.

## Lähteet
MM-rallikausi 2012

**MM-rallikausi 2012** oli rallin maailmanmestaruussarjan 40. kausi. Kausi alkoi Monte Carlon rallilla 17. tammikuuta ja päättyi Katalonian ralliin 11. marraskuuta. Ranskan rallissa mestaruutensa varmistaneen Sébastien Loebin vuodesta 2004 alkanut mestaruusputki jatkui katkeamattomana jo yhdeksättä vuotta, mutta tämä mestaruus jäi kuitenkin viimeiseksi, sillä tämä oli Loebin viimeinen täysi kausi. Mikko Hirvonen sijoittui sarjan toiseksi ja Jari-Matti Latvala sarjan kolmanneksi.

## Mestaruudet
Vuonna 2012 mestaruuksia jaettiin seuraavissa sarjoissa ja luokissa:
* FIA World Rally Championship for Drivers (WRC)
* FIA World Rally Championship for Co-drivers (WRC)
* FIA World Rally Championship for Manufacturers (WRC)
* FIA Production car World Rally Championship for Drivers (PWRC)
* FIA Production car World Rally Championship for Co-drivers (PWRC)
* FIA Production car Cup for Drivers of 2WD Cars
* FIA Super 2000 World Rally Championship for Drivers (SWRC)
* FIA Super 2000 World Rally Championship for Co-drivers (SWRC)
* WRC Academy Cup for Drivers
* WRC Academy Cup for Co-drivers

PWRC-sarjan kilpailuissa oli erillinen luokitus kaksivetoisille autoille, joille myönnettiin kaksivetoisten pisteitä samalla kaavalla kuin muissa sarjoissa.
WRC Academy oli nuorille kuljettajille tarkoitettu sarja, joka kaudelle 2013 nimettiin uudelleen juniorisarjaksi (JWRC).

## Kilpailukalenteri
Kauden 2012 kilpailukalenteri julkaistiin 26. syyskuuta 2011.

PWRC- ja SWRC-sarjaan kuului kahdeksan kilpailua kauden kolmestatoista kilpailusta. Kuusi nimettyä kilpailua kahdeksasta laskettiin mestaruuspisteisiin PWRC-sarjassa ja seitsemän nimettyä kahdeksasta laskettiin SWRC-sarjan pisteisiin. Muista kilpailuista PWRC- ja SWRC-sarjojen kilpailijat eivät saaneet pisteitä eivätkä voineet vähentää kilpailijoiden saamia pisteitä.

## Tulokset
### Pistejärjestelmä
Kilpailun sijoituksesta myönnettiin pisteitä kymmennelle kärkisijalle. Power Stage -erikoiskokeesta myönnettiin pisteitä kolmelle nopeimmalle.

### Kuljettajien mestaruus
Yläindeksissä olevat numerot kuvaavat Power Stagen sijoituksia kolmen parhaan osalta.

## Lähteet
*http://www.wrc.com/results/ 
### Viitteet
Kamerunin englanninkieliset

**Kamerunin englanninkieliset** ovat vähemmistö Kamerunissa. He elävät pääasiassa maan Nord-Ouestin ja Sud-Ouestin maakunnissa, jotka olivat osa brittien siirtomaaimperiumia. He muodostavat noin 20&nbsp;% maan väestöstä. Nimestään huolimatta heistä pääosa puhuu pieniä afrikkalaisia kieliä ja vähemmistö englantia ja ranskaa. 

Nykyinen ero muodostui Kamerunin itsenäistyttyä vuonna 1960, jolloin brittien siirtomaa Länsi-Kamerunille annettiin mahdollisuus liittyä kansanäänestyksellä joko Kameruniin tai Nigeriaan. Alueen eteläosa liittyi kansanäänestyksen seurauksena Kameruniin ja pohjoinen Nigeriaan. Liittymisen jälkeen englanninkielisten keskuudessa heräsi kuitenkin tunne siitä, että heitä kohdeltiin uudessa valtiossa toisen luokan kansalaisina ja esimerkiksi heidän määränsä hallinnossa oli suhteettoman pieni. Alueelle on tämän seurauksena sittemmin syntynyt itsenäisyysliike.

## Lähteet
Soni Ali Ber

**Soni Ali Ber** (myös *Sony Aliber*) on maalaiskunta Gaon alueen Gaon piirissä Malissa. Sen pinta-ala on 982,2 neliökilometriä. Asukkaita on 44&nbsp;100 henkeä (vuonna 2009).

Soni Ali Berin kunta rajoittuu pohjoisessa Bouremin piirin Taboyen, idässä Gaon piirin Tilemsin, etelässä Gaon ja Gounzoureyen sekä lännessä N’Tillitin kuntiin. Seutu kuuluu aavikoitumisesta kärsivään Sahelin vyöhykkeeseen. Sen läpi virtaa Nigerjoki.

Kuntaan kuuluu 13 kylää. Sen keskuskylä Forgho Songhoï sijaitsee 25 kilometriä Gaosta pohjoiseen. Asukkaat ovat etupäässä songhaita. Lisäksi on fulbeja ja tuaregeja. Vallitseva uskonto on islam.

Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi ja durra. Kotieläimiä ovat naudat, lampaat, vuohet ja aasit. Lisäksi harjoitetaan kalastusta, keräilyä, kaupankäyntiä ja käsityöammatteja.

Kunnassa on 23 ala- ja neljä yläkoulua sekä kuusi koulutus- ja kehityskeskusta (CED). Terveyskeskuksia on viisi.

## Lähteet
Kallio-omenasammal

**Kallio-omenasammal** (*Bartramia pomiformis*, Hedw.) on omenasammalten (*Bartramia*) sukuun ja heimoon (Bartramiaceae) kuuluva lehtisammallaji.

Kallio-omenasammal kasvaa tiheitä sinivihreitä mättäitä muodostaen ja korkeudeltaan kahdesta kuuteen senttimetriä. Sen versot ovat pystykasvuisia ja niukasti haarovia. Sen lehtien kärjet ovat kapean jouhimaisia ja kähäriä kuivina. Kallio-omenasammalen itiöpesäke on melko pyöreä ja aluksi kirkkaan vihreä.
Kallio-omenasammal elää varjoisten kallioiden ja siirtolohkareiden seinämillä. Se on elinvoimainen ja esiintyy Suomessa koko maan alueella.

## Lähteet
* Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki.
* Ulvinen, Tauno & Syrjänen, Kimmo: Suomen sammalten levinneisyys eliömaakunnissa 2
### Viitteet

## Aiheesta muualla
* Pinkka – Lajintuntemuksen oppimisympäristö: Kallio-omenasammal (''Bartramia pomiformis'')
* ITIS: Bartramia pomiformis
Hohkasammal

**Hohkasammal** (*Leucobryum glaucum*, (Hedw.) Ångstr.) on hohkasammalten (*Leucobryum*) sukuun ja heimoon (*Leucobryaceae*) kuuluva lehtisammallaji. 

Hohkasammal on pystykasvuinen, tanakkaversoinen ja kasvaa kahdesta kahdeksaan senttimetriä korkeaksi. Sen versoista muodostuu hyvin tiheitä patjamaisia kasvustoja. Hohkasammalen lehdissä on onttoja vettä varastoivia soluja. Lajia esiintyy Suomessa Ahvenanmaalla, Etelä-Suomessa, Etelä- ja Pohjois-Hämeessä. Se on yleinen lounaassa.

## Lähteet
* Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki.
* Ulvinen, Tauno & Syrjänen, Kimmo: Suomen sammalten levinneisyys eliömaakunnissa 2
N’Tillit

**N’Tillit** on maalaiskunta ja sen keskuspaikka Gaon alueen Gaon piirissä Malissa. Se sijaitsee Nigerjoen oikeanpuoleisen rannan tasangolla 120 kilometriä Gaosta lounaaseen. Kunnassa on 22&nbsp;100 asukasta (vuonna 2009).

N’Tillitin kunta rajoittuu pohjoisessa Gaon piirin Gounzoureyen ja idässä Gaberon sekä Ansongon piirin Tessitin kuntiin, etelässä Burkina Fasoon sekä lännessä Gourma-Rharousin piirin Gossin ja Ouinerdenin kuntiin. Seutu kuuluu Sahelin vyöhykkeeseen.

Kuntaan kuuluu 21 paimentolaisryhmää. Asukkaat ovat etupäässä tuaregeja. Lisäksi on fulbeja, arabeja ja songhaita. Vallitseva uskonto on islam.

Seudun pääelinkeino on karjanhoito. Kotieläimiä ovat naudat, lampaat, vuohet, aasit ja kamelit. Lisäksi harjoitetaan durran viljelyä, keräilyä, kaupankäyntiä ja käsityöammatteja.

Kunnassa on neljä alakoulua ja yksi yläkoulu. Terveyskeskuksia on kaksi ja terveysasemia yksi.

## Lähteet
Metsäkamppisammal

**Metsäkamppisammal** (kamppisammal) (*Sanionia uncinata*) on kamppisammalten (*Sanionia*) sukuun ja väkäsammalten heimoon (*Campyliaceae*) kuuluva lehtisammallaji.

Metsäkamppisammal kasvaa yleensä 10–15 senttimetriä pitkäksi ja haaroo melko säännöllisesti. Sillä on sirppimäisesti yhteen suuntaan käyristyneet lehdet, jotka ovat kiiltäviä, keskisuonelliset, laidoiltaan hampaalliset. Versot ovat kärjistä koukkumaisia ja niissä on käyriä, punertavaperäisiä itiöpesäkkeitä.

Metsäkamppisammal elää esimerkiksi haapojen ja raitojen tyvillä, lahopuulla, kallioseinämillä. Se on elinvoimainen ja esiintyy Suomessa koko maan alueella.

## Lähteet

* Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki.
* Ulvinen, Tauno & Syrjänen, Kimmo: Suomen sammalten levinneisyys eliömaakunnissa 2

## Aiheesta muualla
*Laji.fi: Metsäkamppisammal (''Sanionia uncinata'')
*Luopioisten kasvisto: Metsäkamppisammal (''Sanionia uncinata'')
*ITIS: Sanionia uncinata
Gounzoureye

**Gounzoureye** on maalaiskunta Gaon alueen Gaon piirissä Malissa. Se sijaitsee Nigerjoen varrella. Asukkaita on 30&nbsp;800 henkeä (vuonna 2009).

Gounzoureyen kunta rajoittuu pohjoisessa Gaon piirin Soni Ali Berin, idässä Anchawadin ja Gaon, etelässä Gaberon ja lännessä N’Tillitin kuntiin. Seutu kuuluu Sahelin vyöhykkeeseen.
 
Kuntaan kuuluu 13 kylää. Sen keskupaikka on Wabaria. Asukkaat ovat songhaita, fulbeja, tuaregeja ja arabeja. Vallitseva uskonto on islam.

Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, durra ja lehmänpapu. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, kaupankäyntiä ja käsityöammatteja.

Kunnassa toimii 16 alakoulua, neljä yläkoulua sekä viisi koulutus- ja kehityskeskusta (CED). Terveyskeskuksia on kolme. Nähtävyyksiin kuuluvat Gounzoureyen saari sekä Nigerin yllä kohoava Koiman vaaleanpunainen dyyni.

## Lähteet
Hannoverin Gottfried Wilhelm Leibniz -yliopisto

**Hannoverin Gottfried Wilhelm Leibniz -yliopisto** on Saksassa Hannoverissa toimiva yliopisto, joka on alun perin ollut teknillinen koulu ja sitten teknillinen korkeakoulu. Se on perustettu vuonna 1831, ja lukuvuonna 2011–2012 siellä opiskeli 20&nbsp;598 opiskelijaa joista 3&nbsp;138 on ulkomaalaisia. Yliopisto on vuonna 2006 nimetty Gottfried Wilhelm Leibnizin mukaan.

## Lähteet

## Aiheesta muualla

* Offizielle Seite der Leibniz Universität Hannover
* Studienarbeit über die räumliche Entwicklung der Leibniz Universität Hannover (tekeillä) 
* AStA
Reijo Paananen

**Reijo Paananen** (s. 9. toukokuuta 1964 Jyväskylä) on  SDP:n entinen puoluesihteeri. Hänet valittiin Mikael Jungnerin seuraajaksi SDP:n puoluekokouksessa toukokuussa 2012. Vuoden 2014 puoluekokouksessa hänet valittiin jatkamaan tehtävässä ilman vastaehdokkaita. Nykyisin Paananen työskentelee Pohjoismaiden Teollisuustyöntekijät -yhdistyksen (Industrianställda i Norden, Nordic IN) pääsihteerinä Tukholmassa.

Paananen työskenteli vuosina 1988–1997 ja 2006–2012 useissa tehtävissä SAK:ssa. Hän toimi SDP:n vt. tiedotussihteerinä 2003–2006 ja vaalipäällikkönä vuoden 2004 europarlamenttivaaleissa. Vuosina 1997–1999 Paananen oli Euroopan parlamentin sosialidemokraattisen ryhmän aluepolitiikan ja tietoyhteiskuntatyön erityisavustajana ja vuosina 1999–2000 SDP:n valtuuskunnan pääsihteerinä ja tiedottajana europarlamentissa. Vuosina 2000–2002 Paananen oli Eurooppalainen Suomi ry:n toiminnanjohtaja. Hän oli ehdolla vuoden 2014 europarlamenttivaaleissa, muttei tullut valituksi 1&nbsp;442 äänellä.

Paananen on kertonut olevansa homoseksuaali. Hän on elänyt vuodesta 2006 saakka avoliitossa thaimaalaisen vaatesuunnittelijan Piyapong ”Bee” Kerdmohin kanssa, ja he avioituivat heinäkuussa 2020. Aiemmin hän oli 17 vuotta naimisissa poikansa äidin kanssa.

## Lähteet
Pudong

**Pudong** () on alue Huangpu-joen itäpuolella Shanghaissa, Kiinassa. Alueen pinta-ala on yli 530 neliökilometriä. Alue on kehittynyt nopeasti 1990-luvun alun jälkeen talouskeskukseksi. Alueella on kansainvälisten pankki- ja finanssiyhtiöiden konttoreita. Pudong on Kuopion ystävyyskaupunki.


Shanghai-pudong panorama.jpg|Pudong idästä nähtynä
20090426 5223 Shanghai JinMao SWFC.jpg|Shanghai World Financial Center ja Jin Mao Tower,
Pudong district__roads traffic skyscrapers, Shanghai.JPG|Lujiazui Finance and Trade Zone, Pudong
Shanghai Pudun district.jpg|Pudong Jin Mao Tower -rakennuksesta nähtynä
Shanghai oriental pearl tower.JPG|Oriental Pearl Tower


## Lähteet

## Aiheesta muualla
Joy Adamson

**Joy Adamson** (syntyään **Friederike Victoria Gessner**, 20. tammikuuta 1910 Opava, Itävalta-Unkari – 3. tammikuuta 1980 Kenia) oli itävaltalais-brittiläinen kirjailija, joka kirjoitti muun muassa kirjan *[[Perheeseemme kuuluu leijona]]*. Kirjaan pohjautuen on tehty myös elokuva *[[Elsa – vapaana syntynyt]]*. Adamsonin murhasi hänen entinen työntekijänsä Shaban luonnonsuojelualueella Keniassa.

Joy Adamsonin aviomiehen George Adamsonin, joka oli villieläinten ja erityisesti leijonien suojelija, murhasivat yhdeksän vuotta myöhemmin salametsästäjät.
## Lähteet

## Aiheesta muualla
*
Mitte

**Mitte** (saksaa, *keskipiste*, *keskusta*) on monissa Saksan kaupungeissa käytetty nimi kaupunginosille ja vastaaville. Näitä ovat ainakin:

* Mitte, Berliinin hallintoalue (*Bezirk*)
* Mitte, Berliinin kaupunginosa (*Ortsteil*)
* Mitte, Duisburg
* Mitte, Hannover

Muita merkityksiä:

* RJ Mitte, yhdysvaltalainen näyttelijä
Dana Airin lento 992

**Dana Airin lento 992** oli matkustajalento, joka törmäsi rakennukseen 3. kesäkuuta 2012 Lagosissa lähellä Murtala Muhammedin kansainvälistä lentoasemaa. McDonnell Douglas MD-83 -tyyppisessä lentokoneessa oli 146 matkustajaa ja seitsemän miehistön jäsentä, jotka kaikki menehtyivät onnettomuudessa; lisäksi surmansa sai kymmenen ihmistä maassa. Koneen molemmat moottorit sammuivat ilmassa ennen maahansyöksyä.

## Lähteet

## Aiheesta muualla
*Accident Investigation Bureau
** "Interim Statement" (Archive) - 3 June 2012
** "Second Interim Statement" (Archive) - 3 June 2014
Anton Zeilinger

**Anton Zeilinger** (s. 20. toukokuuta 1945 Ried im Innkreis) on itävaltalainen kvanttifysiikan tutkija. Zeilingerille myönnettiin Nobelin fysiikanpalkinto vuonna 2022 yhdessä Alain Aspectin ja John Clauserin kanssa.

Zeilinger on Wienin yliopiston kvanttioptiikan ja kvantti-informaation instituutin johtaja. Hän on tehnyt urallaan useita kokeita jotka ovat osoittaneet, että kvanttimaailman oudot ilmiöt eivät ole vain teoriaa, vaan tapahtuvat myös oikeasti. Tämä on tehnyt hänestä nykyajan tunnetuimman ja seuratuimman kvanttifysiikan ilmiöiden tutkijan.

Häneltä on suomennettu kirja *[[Fotonien tanssi|Fotonien tanssi – Einsteinistä kvantti­tele­portaatioon]]* (Terra Cognita).

Zeilinger on saanut Wolfin palkinnon fysiikasta vuonna 2010. Hän on ollut Academia Europæan jäsen vuodesta 2011.

## Lähteet
Keitele (maalaus)

**Keitele** on Akseli Gallen-Kallelan maalaus, josta tämä teki yhteensä neljä versiota. Yksi versio on National Galleryssä, toinen Lahden taidemuseossa, kolmas yksityisomistuksessa sijoitettuna Gallen-Kallelan Museoon ja neljäs Tokiossa The National Museum of Western Art:ssa, jonne se ostettiin 28.7.2021.

Maalaukset Gallen-Kallela maalasi alkuun kesällä 1904 Konginkankaalla Keiteleen rannalla Lintulahdessa ja viimeisteli seuraavina vuosina näyttelyä varten.

## Lähteet

## Aiheesta muualla
*''Lake Keitele'' National Galleryssa
Lichtenberg

**Lichtenberg** voi tarkoittaa ainakin seuraavia:

Maantieteessä:
* Lichtenberg, Berliinin hallintoalue (*Bezirk*)
* Lichtenberg, Berliinin kaupunginosa (*Ortsteil*)

Henkilöitä:
* Bernhard Lichtenberg (1875–1943), saksalainen pappi
* Georg Christoph Lichtenberg (1742–1799), saksalainen tiedemies
Reinickendorf

**Reinickendorf** voi tarkoittaa:

* Reinickendorf, Berliinin hallintoalue (*Bezirk*)
* Reinickendorf, Berliinin kaupunginosa (*Ortsteil*)
Neukölln

**Neukölln** voi tarkoittaa seuraavia:

* Neukölln, Berliinin hallintoalue (*Bezirk*)
* Neukölln, Berliinin kaupunginosa (*Ortsteil*)

## Katso myös
* ”Neuköln”, instrumentaalikappale David Bowien vuoden 1977 albumilla *[[”Heroes” (albumi)|”Heroes”]]*.
Pankow

**Pankow** voi tarkoittaa ainakin:

* Pankow, Berliinin hallintoalue (*Bezirk*)
* Pankow, Berliinin kaupunginosa (*Ortsteil*)
* Pankow, Berliinin rautatie- ja metroasema 
* John Pankow (s. 1954), yhdysvaltalainen näyttelijä
Spandau

**Spandau** voi tarkoittaa:

* Spandau, Berliinin hallintoalue (*Bezirk*)
* Spandau, Berliinin kaupunginosa (*Ortsteil*)

Spandau-alkuinen nimi on lisäksi seuraavilla:
* Spandaun vankila
* Spandau Ballet, brittiläinen yhtye
Saurusplaneetta

**Saurusplaneetta** on Sauruxet-yhtyeen debyyttialbumi, joka julkaistiin 7. syyskuuta 2011. Viikolla 37 albumi oli Suomen virallisen albumilistan sijalla 2.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Herra Saurus – laulu
* Riffi Raffi – kitara
* Muffi Puffi – basso
* Komppi Momppi – rummut
* Milli Pilli – kosketinsoitin

## Arvostelut
* Imperiumi.net: 

## Lähteet

## Aiheesta muualla
* 
*
Uno Lindbäck

**Uno Edmund Lindbäck** (11. tammikuuta 1891 – 8. tammikuuta 1970) oli suomalainen jalkapalloilija, jonka seura oli HIFK. 

Lindbäck pelasi urallaan yhden A-maaottelun. Hän jäi historiaan Suomen jalkapallomaajoukkueen kaikkien aikojen ensimmäisen maalin tekijänä vietyään Suomen 1–0-johtoon Ruotsia vastaan vuonna 1911 Helsingissä pelatussa maaottelussa.

Lindbäck kirjoitti ylioppilaaksi Svenska normallyceum i Helsingforsista ja työskenteli myöhemmin kirjanpitäjänä. Hänet on haudattu Hietaniemen hautausmaalle.

## Lähteet
Madagaskarinkanahaukka

**Madagaskarinkanahaukka** (*Accipiter henstii*) on  haukkojen heimoon kuuluva lintu. Sitä tavataan Madagaskarilla kaikkialla paitsi lounaisilla alueilla, mutta se on harvinainen esiintymisalueellaan, joskin kaikilla tutkituilla riittävän suurilla metsäalueilla sitä on havaittu. Määräksi on arvioitu 1&nbsp;000–3&nbsp;000 yksilöä.

Sen elinpiiriä ovat subtrooppiset ja trooppiset kuivat ja kosteat alavat ja vuoristometsät, kuivat savannit ja viljelmät. Sen keskimääräinen paino on 1&nbsp;050 grammaa.

## Lähteet
Santeri Ahlgrén

**Jukka Santeri Ahlgrén** (s. 1957) on suomalainen muusikko, näyttelijä ja viihdealan yrittäjä. Hän tuli tunnetuksi vuonna 2007 Yle TV1:ssä esitetystä sarjasta *[[Romano-tv]]*.

## Elämä
Tuusulassa asuva Ahlgrén on yrittäjänä tuusulalaisessa ravintola Pub Päämajassa ja on lisäksi ollut vuosia järjestämässä Hyrylässä pidettävää *Montturock*-festivaalia. Ahlgrén toimii kokoomuksen edustajana Tuusulan kunnanvaltuustossa. Hänet valittiin valtuustoon ensimmäisen kerran vuoden 2004 kunnallisvaaleissa. Sen jälkeen hänet on valittu uudelleen vuosina 2008, 2012, 2017 ja 2021.

Vuonna 2007 Ahlgrén sai parhaan esiintyjän Venla-palkinnon. *Romano-tv:n* lisäksi hän on esiintynyt vuonna 2009 sen jatko-osassa *[[Manne maailmalla]]* sekä 2012 valmistuneessa Hurriganes-yhtyeen 40-vuotisjuhladokumentissa.

## Lähteet